Majonézek miatt bírságolt a Nébih - HáziPatika
majonézNébihNemzeti Élelmiszerlánc-biztonsági HivatalSzupermenta
Létrehozva: 2018. november 8. 14:52
Módosítva: 2018. november 8. 19:37
Legújabb tesztjén egy sokoldalúan felhasználható mártást, a majonézeket vizsgálta a Nemzeti Élelmiszerlánc-biztonsági Hivatal (Nébih).
Két termékben több volt a tartósítószer
A 22 ellenőrzött terméket ezúttal is "atomjaira" bontották a szakemberek: megmérték - többek között - az erukasav növényi toxin és a PAH szennyezőanyagok, az allergének, de a tartósítószerek jelenlétét is. A flakonos mártások élelmiszerbiztonsági szempontból megfeleltek, két majonéz tartósítószer tartalma azonban kis mértékben meghaladta az előírt határértéket.
Nem találtak allergén anyagot
Két termékkel akadt nagyobb probléma a Nébih tesztjén
A majonézekben jelen lévő tartósítószerek mennyiségét rendeletben szabályozzák. A 22 majonézből kettőnél a benzoesav - azaz a tartósítószer - tartalom kis mértékben meghaladta az előírt határértéket, így a felelős vállalkozásokkal szemben hatósági eljárás indult. Ezek a termékek nem kaphattak helyezést a kedveltségi vizsgálat rangsorában sem. Emellett szintén adódtak jelölési hibák.
A legkedveltebb majonéz
A kedveltségi vizsgálaton ezúttal is szakértő és laikus kóstolók pontozhatták a termékeket "vak-kóstolásos" módszerrel. A majonézek Szupermenta rangsora a külső megjelenés, a szín, az illat és az íz értékelésével alakult ki. A vizsgált termékek közül az Univer majonéz nyerte el leginkább a kóstolók tetszését, második lett a Penny terméke, míg harmadikként a Reál majonéz végzett.